text: Sådan bliver 2. juledag
  26 december 2018 kl. 06.30
  
  
  2. juledag byder på gudstjenester i langt de fleste kirker i TV SYDs område.
  Mange skal sikkert også til julefrokoster med familie og vennner. 
  En tredje juletradition er også julevandring i skovene omkring Jels Søerne. Sædvanen tro er der dygtige og inspirerende turledere med på turen rundt om søerne. Her fortælles om, hvad der rører sig i naturen netop nu. Der er mødested på parkeringspladsen ved Jels Voldsted med afgang klokken 10.
  I aftes og nat var sædvanen tro en travl aften for politiet. Både Sydøstjyllands Politi og Syd- og Sønderjyllands Politi melder om mange mennesker i byen og på værtshusene 1. juledags aften og natten til 2. juledag. Hos Syd- og Sønderjyllands Politi resulterede det blandt andet i otte anholdelser for overtrædelse af ordensbekendtgørelsen. Alle er dog løsladt igen.
  2. juledag er erfaringsmæssigt den store hjemrejsedag. Vejdirektoratet forventer tæt trafik og risiko for kødannelser på vejene i dag – ikke mindst mellem klokken 10 og 14.
  Vejret 2. juledag bliver ifølge DMI mest overskyet og diset. Der kan også falde lidt finregn. Temperaturer mellem 7 og 9 grader med let til frisk vind omkring vest.
   
  Tak, fordi du læste med.
  Med venlig hilsen
  Pia Thordsen
  